Pulicidae

Archaeopsyllinae
 Moeopsyllinae
 Pulicinae
 Spilopsyllinae
 Xenopsyllinae

Pulicidae er en gruppe (familie) som hører til ordenen lopper (Siphonaptera). Som andre lopper er de parasitter som lever i bolene eller reirene til varmblodige dyr. Lopper regnes til de vingede insektene til tross for at alle artene er helt vingeløse.

 Utseende 
 Liv og utvikling 
Artene i familien Pulicidae utnytter de fleste pattedyr som har faste bosteder (reir, bol eller lignende): maurpiggsvin og pungdyr i Australia, gnagere over alt, insektetere, klippegrevlinger, haredyr, jordsvin og rovdyr i Afrika, og også mennesket.

Arten kaninloppe, som lever i reirene til villkanin, har en interessant livssyklus som følger kaninenes formering. Larvene krever høy luftfuktighet i reiret, i tillegg til at den nye generasjonen trenger tilgang på nye verter. Disse vilkårene kan bare oppfylles når det er unger i reiret. Hunnloppene, som suger blod fra kaninene, kan sanse konsentrasjoner av kjønnshormoner i hunnkaninenes blod. Loppene modner og legger egg bare når hunnkaninene er gravide, slik at det vil være nye unger i reiret når eggene klekkes.

 Betydning for mennesker 
Denne familien har hatt stor betydning for menneskene. Menneskeloppa (Pulex irritans) er trolig utdødd i Norge, men er fortsatt vanlig i mange land og kan skape betydelig ubehag, i tillegg til at den kan spre sykdommer.
Pestloppa (Xenopsylla cheopis) er trolig den viktigste vektoren for byllepest, og stod sannsynligvis for spredningen av svartedauden, som rammet Europa i 1347–1351. Denne arten lever normalt på rotter, men når rottene dør ut på grunn av pest kan den angripe mennesker og slik spre pesten til disse. Noen forskere har ment at arten ikke var en effektiv spreder av pest, siden pestbakterien etter noen dager gjerne danner klumper i loppenes spiserør som gjør at de dør, men nyere forsøk viser at loppene kan overføre smitten kort tid etter at de selv er infisert.
Hundeloppe (Ctenocephalides canis) og katteloppe (Ctenocephalides felis) lever på kjæledyr og kan også bite mennesker, men skaper ikke større problemer.

 Utbredelse 
Familien har flest arter i Afrika, men har spredt seg derfra til Asia, Europa og Australia. Noen arter som er knyttet til mennesket eller våre husdyr er i dag spredt over hele verden.

 Systematisk inndeling 
Klassifikasjonen følger . Familien Hectopsyllidae blir noen ganger regnet som en undergruppe av Pulicidae.

 Ekte insekter (Ectognatha)  
 Vingede insekter 
 Holometabole insekter 
 Mecopteriformia
 Antliophora
 Ordenen lopper, Siphonaptera
 Underordenen Pulicomorpha
 Overfamilien Pulicoidea
 Familien Pulicidae Billberg, 1820
 Underfamilien Archaeopsyllinae
 Slekten Aphropsylla Jordan, 1932 – 2 arter
 Slekten Archaeopsylla Dampf, 1908 – 2 arter, én i Europa, også i Norge:
 piggsvinloppe, Archaeopsylla erinacei Bouche, 1835
 Slekten Centetipsylla Jordan, 1925 – én art
 Slekten Ctenocephalides Stiles & Collins, 1930 – 12 arter, to i Europa, også i Norge:
 hundeloppe, Ctenocephalides canis Curtis, 1826
 katteloppe, Ctenocephalides felis Bouche, 1835
 Slekten Nesolagobius Jordan & Rothschild, 1922 – én art, Sumatra, trolig utdødd fordi den eneste kjente vertsarten er utdødd
 Underfamilien Moeopsyllinae – bare én art
 Slekten Moeopsylla Rothschild, 1908
 Underfamilien Pulicinae
 Slekten Delopsylla Jordan, 1926 – én art
 Slekten Echidnophaga Ewing, 1940 – 22 arter, to i Europa
 Slekten Pulex Linnaeus, 1758 – 7 arter, én i Europa:
 menneskeloppe, Pulex irritans Linnaeus, 1758 – utdødd i Norge
 Underfamilien Spilopsyllinae
 Slekten Actenopsylla Jordan & Rothschild, 1923 – én art
 Slekten Cediopsylla Jordan, 1925 – 4 arter
 Slekten Euhoplopsyllus Ewing, 1940 – 3 arter, én i Europa
 Slekten Hoplopsyllus Baker, 1905 – 2 arter
 Slekten Ornithopsylla Rothschild, 1908 – én art i Europa
 Slekten Spilopsyllus Baker, 1905 – én art i Europa
 kaninloppe, Spilopsyllus cuniculi Dale, 1878 – ikke i Norge
 Underfamilien Xenopsyllinae
 Slekten Parapulex Wagner, 1910 – 2 arter
 Slekten Pariodontis Jordan & Rothschild, 1908 – 2 arter
 Slekten Procaviopsylla Jordan, 1925 – 6 arter
 Slekten Pulicella Smit, 1964 – 2 arter
 Slekten Synopsyllus Wagner & Roubaud, 1932 – 5 arter
 Slekten Synosternus Jordan, 1925 – 7 arter
 Slekten Xenopsylla Glinkiewicz, 1907 – 75 arter, 9 i Europa, blant andre:
 pestloppe, Xenopsylla cheopis Rothschild, 1903

 Kilder 
 Klassifikasjon av familien, med liste over artene
 Fauna Europaea, utbredelsesdatabase over europeiske dyr 

 Eksterne lenker 

 Tree of Life - Lopper, (Siphonaptera) engelskspråklig, med bilder.
 Norsk Entomologisk forening For den som er insektinterresert.
 Om kaninloppe
 Bildegalleri over nordamerikanske arter

Kategori:Lopper
Kategori:Dyr formelt beskrevet av Gustaf Johan Billberg
Kategori:Lopper formelt beskrevet i 1820